Orvieto
Orvieto isch e Stadt mit  Iiwooner (Stand ) im Südweste vo Umbrie in dr Browinz Terni z Italie.

Geografii 
Die ganzi Altstadt isch uf eme Felsplatoo us Tuffstäi. In däm Stadtfelse het s e Labyrinth vo Chäller, Gäng und riisige Zisterne, wo men e chliine Däil drvo wider cha go aaluege. E Hufe etruskischi Greeber lige in Räije grad underhalb vom Felse, und uf de Häng wisawii vo dr Stadt het s Greeber gee, wo aagmoolt gsi si.

Gschicht 
Mä vermuetet, ass Orvieto (Urbs Vetus = alti Stadt) dr middelalterligi Naame und Standort vo dr etruskische Stadt Velzna (römisch Volsinii) isch, wo äini vo de zwölf Bundesstedt vom etruskische Riich gsi isch. Das isch aber nit sicher.

Velzna isch noch eme Sklaveufstand 264 v. d. Z. vom Marcus Fulvius Flaccus erooberet worde. D Römer häi die Überlääbende zwunge, sich z Volsinii Novi am Bolsenasee niiderzloo, em hütige Bolsena, am ene Blatz, wo mä nid so guet het chönne befestige.

Orvieto isch zitwiis d Residänz vo de Bäbst im Middelalter gsi. Dr Clemens VII. isch 1527 doo aane gflüchdet, nochdäm Rom zerstöört worde isch. 1861 isch de Ort Teil vom neue Königriich Italie worde.

Helge

Litratuur 
 Solini, Marcello: Der Dom von Orvieto. Narni – Terni 1985.
 Stephan Steingräber und Giuseppe M. Della Fina (Hrsg.): Orvieto,. Verlag Philipp von Zabern, Mainz 2010, ISBN 978-3-8053-4072-4.

Weblingg 

 Abbildig vo dr Stadt 1581 in Civitates orbis terrarum vom Georg Braun (s oobere Bild) 
 Homepage vo der Umbrien Travel: Orvieto
 Seenswärts z Orvieto und Umbrie
 Der Dom und Orvieto-underground

Quellen 

Ort (Italie)
Etruskischi Stadt
Umbrie
Stadt z Italie